
Setmana del 19 al 25 de maig de 2004 


La comissió Salvem La Violeta va realitzar una botifarrada popular el passat diumenge ]6 de maig en defensa de l'edifici del barri de Gràcia per reivindicar el seu valor com a patrimoni social. 


Setmana d'okupacions arreu de les comarques 

Santa Perpètua, Torredembarra i 
Sabadell tenen nous espais alliberats 


Desallotgen als qui no encaixen amb la imatge«guai» del Fòrum 

El Fòrum no arriba ni al 38% de 
visites previstes per l'organització 

Presència del rebuig al Fòrum durant la pantomima propagandística de Carnaval 


0 KUPACIÓ I CENTRE SOCIAE 


Barcelona,- Al llarg de la darrera setmana es 
van alliberar tres espais més arreu del terri¬ 
tori. A inicis de la setmana, vàries persones 
van okupar uns bungalows abandonats a 
Torredembarra, al Baix Gaià. Es tracta d’un 
antic càmping de bungalows que estava llo¬ 
gat a una comunitat episcopaliana. El recinte 
està qualificat com a zona verda, no edifica¬ 
ble, i ja s'han iniciat els treballs de rehabil¬ 
itació de l'espai. L'indret és paradisíac i es 
preveu l'obertura d'un espai social, al marge 
de lesvivendes. El darrer dijous, l'Assemblea 
d'O kupes de Sabadell duia a terme una nova 
okupació d'una vivenda al carrer Blasco de 
Garay, 20. El Palauet, de grans dimensions 
com el seu nom indica, és una antiga casa 
que fou venuda a la constructora i immobil¬ 
iària Manero, coneguda especuladora de la 
ciutat amb tractes preferents amb el consis¬ 
tori. Treballadors de la mateixa constructora 
van aparèixer a la casa informant que havia 
de ser enderrocada en el termini d'un mes, 
però de moment no ha arribat cap denúncia 


a la casa. Per acabar la setmana, el dissabte 
15, era okupada la masia de Can Bernades a 
Santa Perpètua amb la intenció de crear un 
centre social, necessari pel poble. Can 
Bernades va ser expropiada amb la finalitat 
de situar-hi la deixalleria municipal que 
actualment té una altra ubicació. Aquest 
equipament municipal desaprofitat i alluny¬ 
at del nucli urbà, però fàcilment accessible, 
reuneix les condicions i infrastructures per la 
realització de múltiples activitats. A més, és 
un element representatiu de la lluita contra 
l’especulació urbanística que pateix el terri¬ 
tori. L'Assemblea de Can Bernades convida a 
totes les persones i col·lectius que vulguin 
aportar i realitzar les seves idees i inquietuds; 
en consonància amb els moviments socials 
emergents al Vallès per promoure la comuni¬ 
cació entre totes plegades. Seguint aquesta 
invitació, han convocat una concentració en 
suport el dimarts dia 18 a les 20h a la plaça 
de l'Ajuntament de Santa Perpètua. 

Contra-lnfos 18/ 5/ 04 


Repressió 


Ja n'hi ha prou de persecució 

El fiscal demana 
anys de presó 
per dos joves 
de Terrassa 

Terrassa/ Vallès Occidental.- En aquests 
darrers mesos 2 joves del col·lectiu Acció 
Autònoma(que també estan processats pel 
judici del Kork III) han rebut citacions per 
anar a judici, on el fiscal demana penes de 
presó elevades. Les citacions són pel dilluns 
24 de maig del 2004 a les 12 h. al Jutjat Penal 
núm. 2 de Terrassa. A un dels joves l'acusen 
d'atemptat a l'autoritat i lesions i li dema¬ 
nen una pena de 2 anys, 6 mesos i 20 dies de 
presó. A l'altre jove se l'acusa de dos 
delictes d'atemptat i dos delictes de lesions 
i li demanen 6 anys, 6 mesos i 20 dies de 
presó. Els fets van succeir el 18 de juny del 
2000 quan un grup de joves van anar a 
recuperar uns objectes que es trobaven din¬ 
tre d'una casa okupada que havia estat 
desallotjada, feia un més, sense que es 
pogués treure res. Mentre el grup treia els 
objectes va aparèixer la policia espanyola, 
eren dos cotxes i quatre agents, van dir que 
havien de parar de treure coses i va 
començar una discussió que va ser tallada 
d'arrel pels policies que van començar a 
repartir cops de porra. Van haver-hi uns 
moments de tensió, empentes, caigudes,.. 
fins que els joves van veure com un agent 
empunyava la seva arma i els començava a 
apuntar. En aquell moment van començar 
les corredisses i el grup de joves va ser dis¬ 
solt sense que es produís cap detenció. No 
hi va haver cap jove identificat ni cap 
detenció. Només alguns joves ferits. 


El Fòrum: la gran impostura 


Sant Martí/Barcelona.- El Fòrum de les 
Cultures 2004 ha donat les dades de visitants 
des del passat diumenge 9 de maig, dia de la 
inauguració. En aquests 8 dies de Fòrum hi han 
accedit si les xifres són reals unes 109.000 per¬ 
sones -també corre el rumor de que el Fòrum 
compta cada dia al personal treballador, unes 
2300 persones, com a visitants del Fòrum-, 
Això significa que si el Fòrum havia calculat 
unes 35.400 persones diàries de mitja per arri¬ 
bar als 5 milions de visitants, i tenint en compte 
que s'havia calculat una entrada durant la 
primera setmana superior a la mitja (incloent-hi 
la jornada d'inauguració), que en aquests 
moments amb la millor de les hipòtesis que 
pressuposés que el ritme de visites es manti¬ 
ngués, el Fòrum no arribaria ni al 38% dels càl¬ 
culs realitzats per l'organització. Tenint en 
compte que hi havia un marge d'un 10% pressu¬ 
postat en pèrdues per una menor quantitat de 
visitants, el Fòrum deixaria un forat econòmic 
produït per un 62% de visitants virtuals que no 
haurien arribat a visitar el Fòrum impossible de 
cobrir per aquest 10% pressupostat. Com es 


Denunciem la persecució política i l'assetja- 
ment judicial que pateixen les persones que 
gosen opinar diferent i enfrontar-se a les 
injustícies. Les controlen, les identifiquen , 
molts cops les detenen i fins i tot a vegades 
les empresonen. La intenció és intentar ate - 
morir i desmobilitzarno només ales person¬ 
es activistes sinó també a tot el conjunt de 
militants i persones solidàries d'aquesta 


pagarà el dèficit del Fòrum? Q ui el pagarà? Fins 
quan? Amb quines pèrdues d'inversió en 
infraestructures als barris? Són preguntes que ja 
comencen a córrer entre el veïnat proper al 
Fòrum i dels barris que fa anys que demanen 
millores en els seus equipaments. 
Desallotjament de famílies acampades 
Paral·lelament a la celebració del Fòrum, a la 
ciutat continuen les violacions de drets fona¬ 
mentals per part de la policia dejoan Clos. El 
dimarts llde maig al matí diverses furgonetes 
d’antiavalots de la guàrdia urbana, sota una 
ordre de l'ajuntament, van expulsar d'una casa 
del passeig Taulat 233 a 7 famílies gitanes que 
s'hi havien instal·lat, no elsvan donar cap dret 
a defensa i els van deixar enmig del carrer 
amb les seves pertinences sota una persistent 
pluja. No van tenir assistència social ni cap 
mena d'ajut municipal per part de la regidoria 
de Ricard Gomà, tot i que els fets es produien 
a 200 metres de la gran trobada de la pau, la 
sostenibilitat i la multiculturalitat. Els anti- 
avalots els van tractar amb prepotència i 
arrogància, sense respectar-los la seva digni¬ 


manera tothom calla i els poderosos i el sis¬ 
tema poden continuar enriquint-se i explo¬ 
tant a la societat. Davant d'aquesta situació 
fem una crida a la solidaritat i a continuar la 
lluita com a únic camí per acabar amb la 
societat de classes i el sistema capitalista, 
generador de pobresa, misèria i destrucció. 

Sat -FRescat +Acció Autònoma 
+Solidàries 18/ 5/ 04 


tat com a persones. Durant tot el dia van estar 
deambulant per solars de la zona per poder 
tornar a instal·lar-se a un lloc amb aixopluc, 
sense aconseguir-ho. Altres famílies del Camí 
de la Cadena, al barri de La Bordeta també 
van voler ser desallotjades pels antiavalots 
el passat dijous al matí. Finalment, l'atrinx- 
erament d’un dels residents amb una 
escopeta a l'interior d'una de les cases va 
impedir l’actuació de desnonament, i tot i 
que l'home va ser detingut, el tribunal que 
dirimia la causa els ha donat la raó i ha sus¬ 
pès el procés judicial per fer-los fora. 
Pancartes al grotesc show d'en Clos 
Mentre l'alcalde de Barcelona aprofitava la 
pantomima finançada per l'ajuntament per 
fer-se un bany de masses, algunes pancartes i 
globus visibilitzaven el vertader negoci que hi 
ha al voltant del Fòrum 2004. L'acte es feia al 
passeig de Gràcia el passat dissabte 15 de maig 
i s'hi van invertir centenars de milers d’euros. 
Es tractava d’una maniobra propagandística 
per donar una imatge massiva de presència de 
gent a un acte del Fòrum. Enmig del grotesc 
show, una gran pancarta expressava: "Forum 
de l'especulació i la hipocresia”. També es po¬ 
dien veure diversos globus amb missatges de 
rebuig a les grans mentides del Fòrum. L'ajun¬ 
tament va donar una dada d'assistència pro¬ 
pera a les 400.000 persones, quan possible¬ 
ment no n'hi havia més de 50.00 0, tot i ser 
l’únic esdeveniment gratuït dels 141dies. 

Assemblea de Resistències al Fòrum 
+Contra-lnfos 18/ 5/ 04 
























Desallotgen una vivenda okupada a Vilanova 

Intent de desallotjament mafiós a l'Òpera, 
policial a Sors i amb secretes a la Rovira 


L'Hospitalet/ Barcelonès,- La matinada del 12 
de maig, un grup indeterminat de guàrdies de 
seguretat d'una empresa privada i trebal¬ 
ladors, entraren al CSO l'Òpera,aprofitant 
que no hi havia ningú, apuntal·lant els acces¬ 
sos. Cap el migdia gent del CSO es van adonar 
de la intromissió. Poc després aparegueren 
tres dotacions dels mossos d'esquadra i expli¬ 
caren a les persones allà concentrades que no 
podien fer res si no hi havia cap denúncia, 
negant-se a fer-la ells. Poc després, els 
guàrdies de seguretat que quedaven van 
abandonar l'edifici en un cotxe dels mossos. 
Per altra banda, les persones que van posar la 
denúncia van necessitar més de 4 hores per 
posar-la. Quan la gent va entrar al Centre 
Social es va trobat l'espai remogut, portes de 
diferents tallers forçades, calaixos oberts i 
que hi faltaven objectes personals i de 
col·lectius aixi com diners del Centre Social, 
Vilanova/ El Garraf.- El passat dimecres 12, 
la policia municipal de Vilanova, procedí a 


executar l'ordre de desallotjament dictada 
pel jutjat d'Instrucció núm. lde la mateixa 
localitat. Aquesta vivenda, situada al carrer 
Sant Joan, portava okupada des del passat 
mes de febrer un grup de joves del poble va 
decidir recuperar-la. Des bon principi, els i 
les joves estudiants i treballadores en pre¬ 
cari van intentar resoldre el conflicte direc¬ 
tament amb el propietari. No obstant les 
nombroses ofertes per part de les joves el 
propietari va decidir tirar endavant el procés 
per la via penal. Aquest desallotjament no 
ha desanimat les joves de la vila, que ja 
pensen en okupar una altra kasa del casc 
antic de Vilanova i la Geltrú. 

Barcelona.- A la kasa okupada de "la Rovira" 
es van presentar el passat dimecres els 
propietaris, un parell de treballadors i una 
parella de secretes amb la intenció de desal¬ 
lotjar il·legalment la kasa. En no poder entrar 
van haver de marxar sense identificar ningú. 
A la casa okupada al carrer Sors, per enèssima 


vegada també s'hi va presentar un dispositiu 
policial per desallotjar-la el mateix dimecres 
12 de maig al matí. Les sis furgonetes allí 
desplaçades però van abandonar el lloc quan 
l'empresa d’enderrocs va dir que no podia 
tirar la porta de la casa a terra. 

Mentre recordem que encara hi ha kases 
amenaçades de desallotjament, com són el 
CSO “la Hamsa"amb data oberta i "laSoleà" 
el 4 de juny, el CSO "el Pati Blau" convoca 
una concentració el dia 8 de juny davant els 
jutjats de la plaça Vic de Cornellà contra el 
judici civil que afronta el CSO. Anunciem 
també que s’ha arxivat el cas contra “la 
Kinkalla" i que el desallotjament que estava 
previst pel dia 21/ 5/ 04 a "el Monstru de 
Banyoles" s'ha suspès perque la policia ha 
enviat un comunicat al jutjat dient que no 
tenien prou efectius per que molts es troben 
a M adrid realitzant altres tasques. 

Assemblea d'O kupesde BCN 
+ Contra-lnfos 17/ 5/ 04 


El procés de Beates queda suspès 

L'Ateneu de Viladecans, la Jungla 
i l'okupació de Beates a judici 

Viladecans/ Baix Llobregat.- "El dimecres dia 19 de maig a les 12:30 té data el judici contra l'Ateneu 
Llibertari de Viladecans al Jutjat d'Instrucció n ? 6 de Gavà. Són 9 anys que hem resistit mantenint viu 
un espai alliberat per als moviments socials i des d’on s'ha dut a terme una activitat revolucionària. Ara 
fa poc més d'un any va arribar la segona demanda (la primera es va guanyar). La demanda, instigada per 
Pedro Izquierdo, conegut al poble per ser un dels majors especuladors del Baix Llobregat sud, fins i tot 
estafant a gent gran que quasi no saben llegir, arribant a apropiar-se de finques amb les tècniques més 
repugnants d’engany. Les expectatives de que el judici falli al nostre favor són escasses, i segurament 
posarà fi a aquests 9 anys de lluita, però no ens resignem i resistirem fins on arribin les nostres forces. 
És per això que convoquem una concentració davant els jutjats de Gavà a les 12 del migdia del dia 19 
per deixar clar que l'Ateneu no estoca." Ateneu de Viladecans 18/ 5/ 04 

Guinardó/ Barcelona.- El passat dimecres 12 es celebrà el judici contra dues persones acusades de 
viure a "la Jungla”, Durant el judici van quedar paleses les males intencions de la propietat en voler 
seguir un judici penal contra la gent, que havia demostrat sobradament que no vivia a la kasa. Després 
de fer bastant el ridícul. Veient que una persona demostrava que feia més de dos anys que no vivia a 
la casa, l'acusació decidí retirar-li els càrrecs i mantenir les acusacions a l'altra. El judici quedà vist per 
sentència, que es farà pública en breu. 

Ciutat Vella.- Per una altra part, el judici de faltes que s'havia de celebrar el dilluns 17 pel desallotja¬ 
ment, ja fa un any, deia casa del carrer Beates s’aplaçà per ordre del jutge. 

Recordem que l’acusació és l'Ajuntament de Barcelona, propietari de la casa, manté una acusació de 
desobediència a tres persones. Contra-lnfos 18/ 5/ 04 


4.000 persones 
contra els 
desallotjaments 
als carrers 
d'Irunea 


Irunea/ Euskal Herria .- El passat 
diumenge 16, centenars de per¬ 
sones provinents de tot Euskal 
Herria, van reivindicar els Gaz- 
tetxes com una forma de vida, 
fortament vigilades des del 
primer moment per desenes de 
policies. D'aquesta manera es 
responia als darrers desallotja¬ 
ments sota el crit «un desallotja¬ 
ment, una altra okupació». L'Ajun¬ 
tament del municipi va prohibir 
expressament la megafonia; però 
els xiulets, els instruments musi¬ 
cals i els crits de les persones van 
aconseguir donar color i so a 
Irunea. Contra-lnfos 18/ 5/ 04 


Presos i preses bn lluita 


Vbnat contra l'especulació 


Acció a una immobiliària de Vilafranca 

Vilafranca/Alt FLnedès- «L'establiment d'atenció al públic que Don Piso té ubicat a un dels 
carrers més cèntrics de Vilafranca del Penedès, va ser l'objectiu de la denúncia pública 
d'Endavant que mitjançant una pancarta, diversos cartells enganxats a la façana de l'establi¬ 
ment i el repartiment d'una octaveta informativa d’aquesta acció, van deixar ben clara quina 
és la seva postura davant les polítiques d’abús sobre les persones que realitzen aquests 
immobiliàries. En el transcurs de l'acció simbòlica, que es va desenvolupar sense cap proble¬ 
ma, diverses persones que passejaven pel carrer van mostrar-se molt interessades amb la 
protesta. També convoquem pel dimecres 19 de maig a les 20:30h a l'Escorxador a la pro¬ 
jecció del documental "A la deriva por los circuitos de la precaríedad femenina” del col·lec¬ 
tiu Precarias a la deriva de M adrid i a una manifestació pel dissabte 5 de juny a les 19h. a la 
plaça de la vila sota el lema “capitalisme és precarietat".» Endavant 14/ 5/ 04 



Fàncarta de^aleçpda durant l'acció de rebuig a les immobiliàries a Vilafranca del Renedès 


Greenpeace s'arrisca a ser il·legalitzada als Eua 
durant un judici per abordar un vaixell de caoba 


La policia impedeix 
una visita concertada 
al pres polític Juanra 

Barcelona.- El dissabte 15 de maig a les08:30 
del matí, agents de paisà de la policia 
nacional que viatjaven en l'autocar que fa la 
línea Barcelona-Madrid el van fer aturar a 
l'alçada de les torres Maphre del Poblenou 
poc després de sortir de l'estació del Nord. 
Allà van retenir un jove de Barcelona que 
estava autoritzat per visitar a en Juanra a la 
presó de Soto del Real, a Madrid. El van 
obligar a baixar i van fer que l’autobús con¬ 
tinués el seu camí sense ell. Va ser identificat, 
tot i que ja el coneixien perfectament, van 
escorcollar-lo i el van interrogar i assetjar 
durant una mitja hora. Especialment van inl 
cidiren preguntes i afirmacions sobre la sen¬ 
tència de 5 anys de presó que ha rebut en 
Juanra, amb frases com: «Al Juanra no lo vasa 
ver ni en pintura» o «Estaràs contento de los 
5 anos que le han caído». Davant d’aquesta 
situació tant el jove com en Juanra han per¬ 
dut la visita que tenien prevista per aquest 
dia. Les persones afectades volen «denunciar 
aquest assetjament policial a la gent que es 
solidaritza i dóna suport els presos i preses 
polítics catalans i les pràctiques deia “exbri- 
gada de lo político-socíal” del franquisme 
que no aturarà la nostra solidaritat. LLIBER¬ 
TAT PRESES I PRESOS POLÍTICS CATALANS». 

Contra-lnfos 18/ 5/ 04 


Els FETS DEL B DE MARÇ 


Citacions policialsa 
Saragossa contra 
manifestants del 13-M 

Saragossa.- Prop de 40 persones han rebut 
en els darrers dies citacions judicials per anar 
a declarar a comissaria sobre la concentració 
espontània que es va realitzar la tarda del 13 
de març a les portes de la seu del PP a 
Saragossa. Les citacions les fa un vell conegut 
de la gent de la ciutat, el jutge instructor 
Manuel Lasala, a qui encara recorden per la 
seva facilitat i alegria en empresonar preven - 
tivament a insubmissos. La citació va ser feta 
per telèfon, un canal gens habitual en els 
processos judicials i que dóna una mostra del 
tarannà del jutge. Davant d'aquesta situació 
la gent afectada s'està organitzant per estu- 
diarlasituacíó. Contra-lnfos 18/ 5/ 04 


CríMINAUTZACIÓ I REPRESSIÓ 


Florida/ Miami.- Greenpeace, com a organ¬ 
ització, compareix des d"avui en un tribunal 
federal de Florida (Miami) després de la 
denúncia presentada per la Fiscalia General 
per la protesta pacífica portada a terme el 
2002 pels seus activistes contra un vaixell 
que transportava fusta de caoba il·legalment 
talada a l"Amazònia brasilera; Greenpeace 
s"arrisca a ser declarada organització crimi¬ 
nal i ser il·legalitzada. 

El cas es remunta a l"abril del 2002, quan sis 
activistes de l"ONG ecologista van abordar 
davant de la costa de Florida un vaixell mer¬ 
cant que es dirigia a Miami i van desplegar 
una pancarta amb el lema "President Bush, 
detingui la tala il·legal". Segons recorda 
Greenpeace, al seu moment els ecologistes 


van ser declarats culpables, van pagar una 
multa i van passar el cap de setmana a la 
presó. Tot i això, la Justícia nord-americana 
no havia tancat totalment el cas: el juliol del 
2003, el Departament de Justícia dirigit per 
John Ashcroft va decidir processar tota 
T'organització en conjunt, "en lloc d"investi- 
gar i denunciar els importadors nord-ameri- 
cans de fusta il·legal". 

La Fiscalia va recórrer a una llei de 1872 con¬ 
tra el "sailormongering", una pràctica per la 
qual les prostitutes dels ports pujaven als 
vaixells o incitaven els mariners des de terra 
a anar a les tavernes. Aquesta llei "fosca" 
s"ha utilitzat només dues vegades en B0 
anys, I"última fa cent anys. 

Contra-lnfos 18/ 5/ 04 
























COLtBGTlUS I CONTRAINFORMACIÓ 


Antimiutarisme 


Jornades "Les presons... ni al Bages, ni enlloc!" 

Manresa/ Bages.- "Durant el cap de setmana del 15 i 16 de maig, s' han dut a terme a 
M anresa unes jornades de sensibilització i acció contra les presons. La jornada de dissabte 
va començar al matí, amb la pintada d'un mural contra les presons a les parets del Centre 
Social Ocupat Na' Bastardes. Cap al migdia, després de repartir octavetes entre els ciu¬ 
tadans i ciutadanes i del dinar popular, es va donar pas a una xerrada sobre la situació de 
les presons, de les persones preses, i la raó de la seva existència. En el transcurs deia xer¬ 
rada a la plaça Sant Domènech (al centre de M anresa) el clima no ens va acompanyar, I la 
pluja ens va fer decidir traslladar la xerrada a Na' Bastardes, fet que va ocasionar una 
davallada en l'assistència de públic. Tot í així, el tema que allí ens reunia fou debatut 
llargament i la xerrada fou força participativa. 

El diumenge es va realitzar una marxa reivindicativa contra les presons cap als terrenys on 
la Generalitat de Catalunya preveu construir una de les sis noves presons. La marxa va 
començar amb la participació d'unes 20 persones, i durant el recorregut es penjaren pan - 
cartes i es clavaren creus amb missatges al·lusius i reivindicatius al tema de les presons i 
la solidaritat amb les persones preses. La marxa, en arribar alsterrenys (una gran extanció 
de camps de blat a la plana del Bages), es va despenjar una pancarta entre els arbres i es 
procedí a esmorzar. Per part de les persones que hem organitzat les jornades, es valora 
com a positiva les formes en que s'han dut a terme les reivindicacions, i es preveuen 
noves accions. Perque la presó no és la solució,sinó part del problema. Les presons ni al 
bages, ni enlloc! Solidaritat amb les persones preses.” Assemblea Antipresons 17/ 5/ 04 


Contra-lnfosa l'Hamsa 

Dissabte 22 de maig a les 22h M úsica i Festa 

(Obrim la cafeta per l'autogestió del butlletí contrainformatiu) 

Prou repressió a Terrassa 

Dilluns 24 de maig a les U30h al jutjat penal 2 

(c/ Cervantes 142, al costat dels jutjats de la Rambla) 

Dimecres 19 demaiga les]2halsjutjatsdeGavà,alaramblaVayreda 

L'Ateneu de Viladecans no es toca 

Concentració de sufdrt durant el judici, Per arribar-h i: RbnfeGavà 

Dissabte 22 de maig a les 12h a la plaça de la Virreina 

Reokupem La Virreina 

Jornada informativa de l'Assemblea d'Okupes de Gràcia 

http:/ / www.espaiobert.net 

(Aquí pots trobar la butlleta per fer-te soci) 


La guàrdia civil impedeix l'entrada 

La II Inspecció Civil 
aconsegueix 
introduir-se a la 
base de l'OTAN a 
la ciutat de Bétera 

Bétera/ CampdeTúria.- El passat dissabte dia 
15, la II Inspecció Ciutadana va aconseguir 
introduir-se a través de la filferrada a la 
caserna general del cos de desplegament 
ràpid de l'OTAN. Una trentena d'inspectors 
i inspectores civils, vestits amb bates blan - 
ques, van aconseguir arribar a l'interior de la 
base poc abans de migdia. La guàrdia civil va 
comparèixer en aquell moment advertint 
de la il·legalitat de l'acte i va agredir a vàries 
inspectores gue començaven a caminar cap 
el recinte de màxima seguretat a la base. 
Paral·lelament, la concentració de recolza¬ 
ment convocada a la porta principal de la 
base, que comptava amb la presència de 
varis centenars de persones, es va desplaçar 
fins arribar a l'indret on es trobava l'equip 
d'inspecció. Finalment l'equip va decidir 
aturar-se davant el cordó policial i muntar 
un campament d’inspecció. Com a forma de 
reclamar el tancament i la devolució del 
terreny per usos socials í ecològics, es va 
realitzar un dinar popular. Després de gaire¬ 
bé dues hores d'ocupació del territori mili¬ 
tar, els cossos policials van identificar els 
inspectors, van foradar la filferrada i van 
arrossegar les inspectores fora de la base. 

Tortuga +Contra-lnfos 18/ 5/ 04 


Invasió d’l rac: 

la massacre continua 


10.200 

CIVILS iraquians assassinats des DB_ 20 CE MARÇ 


4.165 

MILITARSDE LA COAUCIÓ INVASORA FERITS 


902 

SOLDATS DE LA COALICIÓ INVASORA MORTS 

(22 durant l'última setmana) 


DffHNSA DELS ESPAIS NATURALS 


Acció de Salvem l'Empordà contra el desdoblament 
de la carretera N-260 entre Figueres i Besalú 


Navata/Alt Empordà.- El grup d'accions de la 
plataforma cívica SALVEM L'EMPORDÀ ha 
realitzat una acció reivindicativa demanant 
que s'aturí el projecte de desdoblament del 
tram de carretera N.260 entre Besalú i 
Figueres. Aquest projecte preveu l'ampliació 
del vial de dos carrils a quatre. Per la impos¬ 
sibilitat de fer passar una carretera tan gran 
per la població de Figueres, s'hauria de con¬ 
struir una nova variant entre els termes 
municipals de Vilafant i Avinyonet de 
Puigventós. Els indicis apunten a que la veri¬ 
table finalitat del projecte seria la contin¬ 
uació de l'eix Vic-0 lot, amb el polèmic túnel 


de Bracons, per fer una carretera de trans¬ 
port de mercaderies internacional des de 
França fins les comarques interiors de 
Catalunya i la resta de la Península. 

Veient les ínfrastuctures que s'estan projec¬ 
tant a la comarca, entre les que hi ha els des¬ 
doblaments de la A2 (antiga N .11) i A26 
(Figueres-Besalú), el canvi de traçat de l'ac¬ 
tual via de REN FE, el nou traçat del TAV amb 
la possible estació a Figueres, l'ampliació i el 
possible canvi de traçat de la AP7, les 
ampliaciós de diverses carreteres d'accés a 
la Costa Brava, dues línies d'alta tensió de 
400.000 V i el possible trasvassament del 


Roine, des de la plataforma cívica SALVEM 
L'EMPORDÀ es demana estar atents al 
moment en que s’hagi de discutir l’avanç del 
Pla Director Urbanístic de l'Empordà previst 
pel desembre de 2004, on s'han de discutir 
les aquestes Ínfrastuctures previstes a la 
comarca, Els activistes han fet talls puntuals 
de la carretera i han repartit unes octavetes 
informatives explicant els motius pels quals 
estem en contra d’aquest desdoblament. 
L'acció ha durat aproximadament mitja hora 
i no hi ha hagut incidents. 

Salvem l'Empordà +Contra-lnfos 17/ 5/ 04 


Lluítes d’Arrbj 


Es preparen actes i mobilitzacions contra la cimera de I'Alca a Mèxic 


Guadalajara / M èxic.- Des de les organitza¬ 
cions que formen la Plataforma contra I’Alca 
a Barcelona s'ha redactat un manifest de 
protesta en motiu de la propera cimera de 
I'Alca a Guadalajara í s’han convocat unes 
jornades de mobilització sota el lema «Un 
altre maig a Guadalajara» que es celebraran 
entre els dies 26 í 29 de maig a Barcelona. 
«Els caps d’Estats de la Unió Europea i 
l'Amèrica Llatina es reuneixen els propers 28 
i 29 de maig a la ciutat mexicana de 
Guadalajara, convertida en unfortí defensat 
per franctiradors, tanquetes i helicòpters 
(...). Malgrat totes les declaracions aparent¬ 
ment benintencionades, la línia econòmica i 
política d’aquestes cimeres és força clara: 


acords comercials que només beneficien les 
grans transnacionals, defensa dels interessos 
de les grans petrolíeres, destrucció de les 
economies locals, imposició de patrons de 
consum alienants, privatització de la poca 
economia del ben estar que hi resta, perse¬ 
cució i arraconament dels pobles indígenes, 
discriminació de la dona... en síntesi, deci - 
sions que originen una dependència més 
gran de l’Amèrica Llatina respecte de les 
transnacionals i dels governs del Nord. 
L'objectiu últim és aconseguir gue Amèrica 
Llatina continuï sent (...) una font de recursos 
naturals i de ma d'obra barata aprofitada 
per a un Nord depredador. En aquest esce¬ 
nari de Tractats de Lliure Comerç, 'ALQUES, 


Pla Puebla Panamà, Pla Colòmbia, Pla 
Dignitati, les poblacions locals no compten 
per a res, essent destinades a jugar el paper 
de simples comparses. Amb la complicitat 
de les èlits del Sud, els governs del Nord 
volen perpetuar un sistema de dominació 
que reprodueix tots els trets de l'època 
colonial (...)» Es vol fer arribar aquest mani¬ 
fest, signat per totes les entitats I col·lectius 
que s'hi sentin identificats, als parlaments 
català, espanyol i europeu. Si el voleu llegir 
sencer i signar-lo el podeu demanar al cor¬ 
reu electrònic: noalacumbre@mixmail.com 
Contra-lnfos 18/ 5/ 04 


Ja pots trobar el nou Anuari de Contra-lnfos 2003 


^L'oratge de la setmana vinent 


Dimecres 19 

Dijous 20 

Divendres 21 

Dissabte 22 

Diumenge 23 

Dilluns 24 

Dimarts 25 



c3D 

<20 

<25 

A 

<£> 


Aquesta setmana tornaran altre cop els ruixats i l’ambient núvol. Les temperatures podran ser lleugerament 
més baixes però en general força suaus. Els ruixats més intensos podran caure entre divendres i diumenge. 
Una baixa podria deixar tempestes que localment seran fortes però amb estones de sol i núvols. 





















































